CELEX: 32010R0892
Language: el
Date: 2010-10-08
Title: Κανονισμός (ΕΕ) αριθ. 892/2010 της Επιτροπής, της 8ης Οκτωβρίου 2010 , ως προς το καθεστώς ορισμένων προϊόντων αναφορικά με τις πρόσθετες ύλες ζωοτροφών στο πλαίσιο του κανονισμού (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου  Κείμενο που παρουσιάζει ενδιαφέρον για τον ΕΟΧ

9.10.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 266/6
            
         ΚΑΝΟΝΙΣΜΌΣ (ΕΕ) αριθ. 892/2010 ΤΗΣ ΕΠΙΤΡΟΠΉΣ
   της 8ης Οκτωβρίου 2010
   ως προς το καθεστώς ορισμένων προϊόντων αναφορικά με τις πρόσθετες ύλες ζωοτροφών στο πλαίσιο του κανονισμού (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 2 παράγραφος 3,
   Εκτιμώντας τα ακόλουθα:
   
               (1)
            
            
               Για ορισμένες ουσίες, μικροοργανισμούς η παρασκευάσματα, αναφερόμενα ως προϊόντα, υπάρχει αβεβαιότητα κατά πόσον είναι πρόσθετες ύλες ζωοτροφών. Η αβεβαιότητα αυτή αφορά ορισμένα προϊόντα τα οποία έχουν εγκριθεί ως πρόσθετες ύλες ζωοτροφών που περιλαμβάνονται στο μητρώο πρόσθετων υλών ζωοτροφών και επίσης στον κατάλογο πρώτων υλών ζωοτροφών που αναφέρεται στο άρθρο 24 του κανονισμού (ΕΚ) αριθ. 767/2009 του Ευρωπαϊκού Κοινοβουλίου και του Συμβουλίου, της 13ης Ιουλίου 2009, για τη διάθεση στην αγορά και τη χρήση ζωοτροφών, την τροποποίηση του κανονισμού (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, και την κατάργηση των οδηγιών 79/373/ΕΟΚ του Συμβουλίου, 80/511/ΕΟΚ της Επιτροπής, 82/471/ΕΟΚ του Συμβουλίου, 83/228/ΕΚ του Συμβουλίου, 93/74/ΕΟΚ του Συμβουλίου, 93/113/ΕΚ του Συμβουλίου, 96/25/ΕΚ του Συμβουλίου, και της απόφασης 2004/217/ΕΚ της Επιτροπής (2), ορισμένα προϊόντα τα οποία δεν είναι ούτε εγκεκριμένα ως πρόσθετες ύλες ζωοτροφών ούτε συμπεριλαμβάνονται στον κατάλογο πρώτων υλών ζωοτροφών και ορισμένα προϊόντα τα οποία έχουν εγκριθεί ως πρόσθετες ύλες ζωοτροφών, αλλά θα μπορούσαν να συμπεριληφθούν στον κατάλογο πρώτων υλών ζωοτροφών σύμφωνα με τις προϋποθέσεις που ορίζονται στον κανονισμό (ΕΚ) αριθ. 767/2009.
            
         
               (2)
            
            
               Για την αποφυγή ανακολουθιών στη επεξεργασία των προϊόντων αυτών, για τη διευκόλυνση της εργασίας των εθνικών αρμόδιων ελεγκτικών αρχών και για την ελάφρυνση της επιβάρυνσης των ενδιαφερομένων μερών, σχετικά με ορισμένα προϊόντα είναι απαραίτητο να εκδοθεί κανονισμός που θα προσδιορίζει εκείνα τα προϊόντα τα οποία δεν είναι πρόσθετες ύλες ζωοτροφών.
            
         
               (3)
            
            
               Για τον προσδιορισμό αυτόν θα πρέπει να ληφθούν υπόψη όλα τα χαρακτηριστικά των σχετικών προϊόντων.
            
         
               (4)
            
            
               Από σύγκριση μεταξύ των χαρακτηριστικών των προϊόντων που περιλαμβάνονται στο μητρώο πρόσθετων υλών ζωοτροφών, αφενός, και των προϊόντων που αναφέρονται στον κατάλογο των πρώτων υλών ζωοτροφών αφετέρου, θα μπορούσαν να προκύπτουν διάφορα κριτήρια για την κατάταξη των προϊόντων ως πρώτων υλών ζωοτροφών, πρόσθετων υλών ζωοτροφών ή άλλων προϊόντων. Χρήσιμα κριτήρια για την εν λόγω διαφοροποίηση είναι, μεταξύ άλλων, η μέθοδος παραγωγής και επεξεργασίας, το επίπεδο τυποποίησης, η ομογενοποίηση, η καθαρότητα, ο χημικός προσδιορισμός και ο τρόπος χρήσης των προϊόντων. Για λόγους συνέπειας, προϊόντα με παρόμοιες ιδιότητες πρέπει να κατατάσσονται κατ’ αναλογία. Για προϊόντα για τα οποία υφίστανται αμφιβολίες κατά πόσον είναι πρόσθετες ύλες ζωοτροφών, πραγματοποιήθηκε εξέταση που έλαβε υπόψη τα εν λόγω κριτήρια.
            
         
               (5)
            
            
               Με βάση την εξέταση αυτή, τα προϊόντα που αναφέρονται στο παράρτημα δεν θα πρέπει να θεωρούνται πρόσθετες ύλες ζωοτροφών κατά την έννοια του κανονισμού (ΕΚ) αριθ. 1831/2003.
            
         
               (6)
            
            
               Όσον αφορά την επισήμανση των προϊόντων τα οποία εγκρίθηκαν ως πρόσθετες ύλες για ζωοτροφές και την επισήμανση των πρώτων υλών ζωοτροφών και των σύνθετων ζωοτροφών που περιέχουν τα εν λόγω προϊόντα, θα πρέπει να χορηγηθεί μεταβατική περίοδος που θα επιτρέψει στους επιχειρηματίες ζωοτροφών να προσαρμοστούν. Περαιτέρω, τα εν λόγω προϊόντα θα πρέπει να διαγραφούν από το μητρώο πρόσθετων υλών ζωοτροφών.
            
         
               (7)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι ουσίες, μικροοργανισμοί και παρασκευάσματα (αναφερόμενα ως «προϊόντα»), όπως εκτίθενται στο παράρτημα, δεν αποτελούν πρόσθετες ύλες ζωοτροφών στο πλαίσιο του κανονισμού (ΕΚ) αριθ. 1831/2003.
   Άρθρο 2
   Τα προϊόντα που αναφέρονται στο μέρος 1 του παραρτήματος δεν θα θεωρούνται πλέον ως επιτρεπόμενα πρόσθετες ύλες ζωοτροφών στο πλαίσιο του κανονισμού (ΕΚ) αριθ. 1831/2003.
   Άρθρο 3
   Τα προϊόντα που παρατίθενται στο μέρος 1 του παραρτήματος τα οποία φέρουν επισήμανση ως πρόσθετες ύλες ζωοτροφών και προμείγματα σύμφωνα με τον κανονισμό (ΕΚ) αριθ. 1831/2003 δύνανται να συνεχίσουν να διατίθενται στην αγορά έως τις 9 Οκτωβρίου 2013 και να παραμείνουν στην αγορά μέχρις εξαντλήσεως των αποθεμάτων. Το αυτό ισχύει για πρώτες ύλες ζωοτροφών ή σύνθετες ζωοτροφές που αναφέρουν τα εν λόγω προϊόντα στην ετικέτα τους ως πρόσθετες ύλες ζωοτροφών σύμφωνα με τον κανονισμό (ΕΚ) αριθ. 767/2009.
   Άρθρο 4
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Οκτωβρίου 2010.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 268 της 18.10.2003, σ. 29.
   
      (2)  ΕΕ L 229 της 1.9.2009, σ. 1.
   
      ΠΑΡΑΡΤΗΜΑ
      
         Προϊόντα που δεν είναι πρόσθετες ύλες ζωοτροφών εμπίπτουσες στο πεδίο εφαρμογής του κανονισμού (ΕΚ) αριθ. 1831/2003
      
      ΜΕΡΟΣ 1
      
         Προϊόντα που επιτρέπονται ως πρόσθετες ύλες ζωοτροφών
      
      
                  1.1.
               
               
                  Ανθρακικό ασβέστιο
               
            
                  1.2.
               
               
                  Ορθοφωσφορικό μονονάτριο
               
            
                  1.3.
               
               
                  Ορθοφωσφορικό δινάτριο
               
            
                  1.4.
               
               
                  Ορθοφωσφορικό τρινάτριο
               
            
                  1.5.
               
               
                  Θειϊκό νάτριο
               
            
                  1.6.
               
               
                  Τετράκις όξινο ορθοφωσφορικό ασβέστιο
               
            
                  1.7.
               
               
                  Ορθοφωσφορικό διασβέστιο
               
            
                  1.8.
               
               
                  Πυροφωσφορικό νάτριο
               
            
                  1.9.
               
               
                  Τριφωσφορικό πεντανάτριο
               
            
                  1.10.
               
               
                  Πυροφωσφορικό ασβέστιο
               
            
                  1.11.
               
               
                  Διένυδρο θειικό ασβέστιο
               
            
                  1.12.
               
               
                  Ανθρακικό νάτριο
               
            
                  1.13.
               
               
                  Όξινο ανθρακικό νάτριο
               
            
                  1.14.
               
               
                  Άλατα νατρίου, καλίου και ασβεστίου βρωσίμων λιπαρών οξέων με τουλάχιστο τέσσερα άτομα άνθρακα / στεατικά οξέα
               
            
                  1.15.
               
               
                  Μονο- και διγλυκερίδια λιπαρών οξέων με τουλάχιστο τέσσερα άτομα άνθρακα
               
            
                  1.16.
               
               
                  Μονο- και διγλυκερίδια λιπαρών οξέων με τουλάχιστο τέσσερα άτομα άνθρακα εστεροποιημένα με τα εξής οξέα: οξικό, γαλακτικό, κιτρικό, τρυγικό, μονο- και διακετυλοτρυγικό
               
            
                  1.17.
               
               
                  Γλυκερίνη
               
            
                  1.18.
               
               
                  Προπανο-1,2-διόλη
               
            
                  1.19.
               
               
                  Πηκτίνες
               
            ΜΕΡΟΣ 2
      
         Προϊόντα μη επιτρεπόμενα ως πρόσθετα ζωοτροφών
      
      
                  2.1.
               
               
                  Χλωριούχο κάλιο
               
            
                  2.2.
               
               
                  Χλωριούχο ασβέστιο
               
            
                  2.3.
               
               
                  Φωσφορικό ασβεστιονάτριο
               
            
                  2.4.
               
               
                  Φωσφορικό μαγνήσιο νατρίου
               
            
                  2.5.
               
               
                  Μεθυλο σουλφονικό μεθάνιο (MSM)
               
            
                  2.6.
               
               
                  Απλό καραμελόχρωμα
               
            
                  2.7.
               
               
                  Γλυκοσαμίνη, Χιτοσαμίνη [αμινοσάκχαρο (μονοσακχαρίτης) που αποτελεί μέρος της δομής των πολυσακχαριτών χιτοζάνη (chitosan) και χιτίνη (chitin), που παράγονται, π.χ., μέσω υδρόλυσης κελυφών οστρακοειδών και άλλων αρθροπόδων ή μέσω ζύμωσης σπόρων όπως ο αραβόσιτος ή το σιτάρι]
               
            
                  2.8.
               
               
                  Θειική χονδροϊτίνη (πολυσακχαρίτης με επαναλαμβανόμενη μονάδα αποτελούμενη από ένα αμινοσάκχαρο και D-γλυκερινικό οξύ· οι θειικοί εστέρες της χονδροϊτίνης είναι σημαντικά δομικά στοιχεία των χόνδρων, των τενόντων και των οστών).
               
            
                  2.9.
               
               
                  Υαλουρονικό οξύ [Γλυκοζαμινογλυκάνη (πολυσακχαρίτης) με επαναλαμβανόμενη μονάδα αποτελούμενη από ένα αμινοσάκχαρο (Ν-ακετυλο-D-γλυκοσαμίνη) και D-γλυκερινικό οξύ που υπάρχουν στο δέρμα, στο αρθρικό υγρό και στον ομφάλιο λώρο, που παράγονται, επί παραδείγματι, από ζωικό ιστό ή από βακτηριακή ζύμωση]
               
            
                  2.10.
               
               
                  Σκόνη αυγών (αποξηραμένα αυγά χωρίς κέλυφος ή μείγμα αποξηραμένης αλβουμίνης και αποξηραμένου κρόκου αυγού)
               
            
                  2.11.
               
               
                  Λακτυλόζη [δισακχαρίτης (4-O-D-γαλακτοπυρανοζυλική-D-φρουκτόζη) που λαμβάνεται από λακτόζη μέσω ισομερισμού της γλυκόζης σε φρουκτόζη. Φυσικά παρούσα σε θερμικά επεξεργασμένο γάλα και προϊόντα γάλακτος]
               
            
                  2.12.
               
               
                  Φυτικές στερόλες (οι φυτοστερόλες αποτελούν ομάδα στεροειδών αλκοολών, οι οποίες απαντούν στα φυτά σε μικρές ποσότητες και εμφανίζονται ως ελεύθερες στερόλες ή εστεροποιημένες μια λιπαρά οξέα)
               
            
                  2.13.
               
               
                  Άλευρα από άνθη ταγένη (άλευρα αποξηραμένων ανθέων Tagetes sp)
               
            
                  2.14.
               
               
                  Άλευρα από πιπεριά (άλευρα αποξηραμένων καρπών Capsicum sp)
               
            
                  2.15.
               
               
                  Εναιώρημα ή άλευρα χλωρέλλας (εναιώρημα ζωντανής Chlorella sp σε νερό ή αποξηραμένα και άλευρα Chlorella sp)
               
            
                  2.16.
               
               
                  Άλευρα φυκών (αποξηραμένα και άλευρα μικροφυκών όπως το Schizochytrium sp., τα κύτταρα του οποίου έχουν καταστεί ανενεργά)
               
            
                  2.17.
               
               
                  Προϊόντα και παραπροϊόντα ζύμωσης [ζυμωθείσες πρώτες ύλες ζωοτροφών αφού καταστεί ανενεργός ο μικροοργανισμός που χρησιμοποιήθηκε για τη ζύμωση και το παραπροϊόν της ζύμωσης (αποξηραμένο και αλεσμένο παραπροϊόν στερεάς ή υγρής ζύμωσης) ύστερα από εξαγωγή του ενεργού συστατικού ή δραστηριότητας, απενεργοποίηση του μικροοργανισμού και μόνον με το υπολειμματικό περιεχόμενο του ενεργού συστατικού (συστατικών) ή δραστηριότητας που παραμένει στο προϊόν].